1. Aké sú princípy na základe ktorých by mal UPPVII rozhodovať, ci niečo označí ako kritickú infraštruktúru, alebo nie?

Zaradenie prvku do kritickej infraštruktúry schvaľuje vláda, na návrh, ktorý predkladá MVSR v spolupráci s príslušným gestorom sektora kritickej infraštruktúry, ktorý odporučí zaradenie tohto prvku do KI (napr. ISVS má stále podľa platnej legislatívy v gestorstve MFSR, ak to chceme mať na starosti my, je potrebná zmena zákona o kritickej infraštruktúre).

Kritériá a limity na zaraďovanie prvku do kritickej infraštruktúry schvaľuje vláda SR a sú v režime VYHRADENÉ, podobne aj viaceré iné informácie.

V zásade, prvky do kritickej infraštruktúry by nemali byť zaraďovane na princípe „chcem“, ale na princípe, že daný prvok je kriticky(je nevyhnutný) z pohľadu niektorej z kritických činnosti štátu (napríklad výber dani, vyplácanie dôchodkov, prenos elektriny, alebo zabezpečenie bezpečnosti a verejného poriadku, platobný styk ....), alebo jeho narušením / poškodením / zneužitím by preto došlo k veľkej škode na živote, majetku alebo životnom prostredí (vyraďovanie jadrového odpadu, správa priehrad a podobne). Preto, aby bolo toto možné, bolo by potrebné vypracovať podrobnú analýzu činnosti štátu a vyplývajúcich rizík. Z tejto analýzy by automaticky takéto prvky mali vyplynúť (to by aj mal byt princíp na základe, ktorého sa prvky budú zaradovať do zoznamu ale aj vyraďovať). Vláda schvaľuje koncepciu kritickej infraštruktúry. Prvky, ktoré budú v kritickej infraštruktúre musia spĺňať bezpečnostne podmienky, musia byť pravidelne kontrolované a musí pravidelne prebiehať analýza, či máme všetky prvky a či nemáme niektoré prvky navyše (napríklad s X-ročnou periodicitou)

1. Čo je potrebné upraviť v legislatíve a iných normách / metodikách / predpisoch / usmerneniach / atď. aby ÚPVII mal aj voči takejto infraštruktúre dostatočné právomoci?

Úplný základ je **zmena zákona č. 45/2011 – zmena gestora sektora č. 4** **v časti Informačné systémy** (IKT – viď tabuľku). Prvky KI v časti **Interne**t by mali prejsť na NBU ktoré je ústredným orgánom pre kybernetickú bezpečnosť. Upozorňujem, že návrh zákona o kybernetickej bezpečnosti navrhuje **presun kompetencie na NBU**, nie na UPPVII, takže sa musíme rozhodnúť na PS, či to chceme, a ak áno, treba túto informáciu posunúť na NBU, mohli by to dodatočne zapracovať pri vypriadavaní pripomienok v MPK.

**SEKTORY V PÔSOBNOSTI ÚSTREDNÝCH ORGÁNOV**

|  |  |  |
| --- | --- | --- |
| **Sektor** | **Podsektor** | **Ústredný orgán** |
| 1. Doprava | Cestná doprava Letecká doprava Vodná doprava Železničná doprava | Ministerstvo dopravy, výstavby a regionálneho rozvoja Slovenskej republiky |
| 2. Elektronické komunikácie | Satelitná komunikácia   Siete a služby pevných a mobilných elektronických komunikácií | Ministerstvo dopravy, výstavby a regionálneho rozvoja Slovenskej republiky |
| 3. Energetika | Baníctvo Elektroenergetika Plynárenstvo Ropa a ropné produkty | Ministerstvo hospodárstva Slovenskej republiky |
| 4. Informačné a komunikačné     technológie | Informačné systémy a siete   Internet | Ministerstvo financií Slovenskej republiky |
| 5. Pošta | Poskytovanie poštových služieb, poštový platobný styk a obstarávateľská činnosť | Ministerstvo dopravy, výstavby a regionálneho rozvoja Slovenskej republiky |
| 6. Priemysel | Farmaceutický priemysel Hutnícky priemysel Chemický priemysel | Ministerstvo hospodárstva Slovenskej republiky |
| 7. Voda a atmosféra | Meteorologická služba Vodné stavby Zabezpečovanie pitnej vody | Ministerstvo životného prostredia Slovenskej republiky |
| 8. Zdravotníctvo |  | Ministerstvo zdravotníctva Slovenskej republiky |

Podľa nás bude treba spraviť metodiku pre prevádzkovateľov kritickej infraštruktúry, rozpracovať ich povinnosti, tiež metodiku zaradovania a vyraďovania prvkov do kritickej infraštruktúry v sektore IKT, metodiku zabezpečenia prvkov kritickej infraštruktúry z hľadiska informačnej bezpečnosti a prípadne usmernenie pre obstarávanie pre prvky KI.

1. Aké kompetencie ma dnes UPPVII v súvislosti s vyhlasovaním KI a čo by sme museli zmeniť v zákonoch, aby sme boli my ti kompetentní rozhodovať čo je a čo nie je KI?

Dnes žiadne, nakoľko povinnosti zo zákona o kritickej infraštruktúre neboli delimitované dohodou o prechode práv a povinností z 1.júna 2016. Potrebná zmena zákona č. 45/2011 o kritickej infraštruktúre. Zo zákona o kritickej infraštruktúre vyplýva, že sektorový gestor má tieto právomoci (§ 6):

a) vypracúva návrh sektorových kritérií a európskych sektorových kritérií, ktorý predkladá ministerstvu,

b) uplatňuje postup podľa § 8 a vypracúva návrh na určenie prvku a jeho zaradenie do sektora, ako aj návrh na vyradenie prvku zo sektora, ktoré predkladá ministerstvu,

c) oznamuje prevádzkovateľovi rozhodnutie o určení prvku a zaradení prvku do sektora, ako aj rozhodnutie o vyradení prvku zo sektora,

d) prehodnocuje priebežne prvok podľa sektorových kritérií a prierezových kritérií a prvok európskej kritickej infraštruktúry podľa európskych sektorových kritérií a európskych prierezových kritérií,

e) vypracúva analýzu rizík sektora a jej aktualizáciu, ktorú predkladá ministerstvu,

f) vyjadruje sa písomne k bezpečnostnému plánu a jeho aktualizácii; oznamuje ministerstvu predĺženie lehoty na zavedenie bezpečnostného plánu,

g) určuje v spolupráci s prevádzkovateľom rozsah citlivých informácií,

h) určuje oprávnenú osobu,

i) spravuje v elektronickej forme neverejný register prvkov v rozsahu podľa § 5 písm. j); oznamuje ministerstvu zmeny údajov v registri,

j) vypracúva zameranie kontrolnej činnosti a kontroluje plnenie povinností prevádzkovateľa,

k) predkladá ministerstvu súhrnnú správu o kontrole prevádzkovateľov do 31. marca nasledujúceho roku za predchádzajúci kalendárny rok,

l) prejednáva priestupky a iné správne delikty,

m) môže spolupracovať v rozsahu svojej pôsobnosti s obdobnou inštitúciou so sídlom v zahraničí.

Ak toto nie je dostatočné a potrebujeme posilniť právomoci, musíme sa poradiť ohľadom možnej úpravy aj tejto časti zákona s MVSR, ktoré je gestorom toho zákona.